Leisure Suit Larry in the Land of the Lounge Lizards

Leisure Suit Larry in the Land of the Lounge Lizards er et eventyrspill av Al Lowe som ble utviklet og utgitt av Sierra On-line (nå kjent som Sierra Entertainment) i 1987. Det er det først spillet i Leisure Suit Larry-serien og det er et av de første eventyrspillene med 16 fargers EGA-grafikk. Spillet bruker spillmotoren AGI.

I 1991 ga Sierra ut spillet på nytt med 256 fargers VGA-grafikk. Denne versjonen har et ikondrevet grensesnitt istedenfor tekstbasert og den bruker den nyere spillmotoren SCI.

 Historien 

Larry Laffer er en 38 år gammel jomfru. Han bestemmer seg for å besøke byen Lost Wages for å finne drømmedama.

Stedene man kan dra til i Lost Wages inkluderer et casinohotell, diskotek, storkiosk, et Las Vegas-aktig bryllupskapell og Leftys bar. Larry forsøker seg på fire damer i spillet. En prostituert, Fawn (en materialistisk jente), Faith (en trofast kjæreste for noen som ikke er Larry) og Eve, som Larry ender opp med.

Et av de unike aspektene med dette spillet i forhold til andre eventyrspill på den tiden, var at spilleren må passe på at han har nok penger. Larry bruker penger hver gang han tar en taxi, og han blir drept hvis han ikke har nok penger. For å få mere penger kan man spille black jack eller på spilleautomater i kasinoet.

 Detaljer 

På grunn av innholdet i spillet, ble det inkludert et system som skulle sjekke alderen på spilleren. Denne sjekken bestod av en rekke spørsmål som forfatteren mente at bare voksne kunne svaret på. Mange av spørsmålene fokuserte på USA, noe som frustrerte spillere utenlands. Man kunne også hoppe over denne delen av spillet ved å trykke ALT-X.

Leisure Suit Larry in the Land of the Lounge Lizards er muligens et av de mest piratkopierte PC-spillene på slutten av 1980-årene.

 Opprinnelse 

Al Lowe, en tidligere lærer på high school, hadde etablert seg hos Sierra med sitt arbeid på lærespill basert på Disney-karakterer. Dette inkluderte titler som Winnie Pooh in the Hundred-Acre Woods, Mickey's Space Adventure, Donald Duck's Playground og The Black Cauldron, som han skrev, designet og programmerte.

Han overtalte Sierras president Ken Williams til å la ham arbeide på et nytt prosjekt basert på Softporn Adventure. Lowe brukte Softporns historie og problemer. Han la til grafikk, nye vitser og hovedpersonen Larry Laffer.

«In a time when ‘humorous computer game’ was an oxymoron and risqué material was a lo-res lo-cut neckline, Leisure Suit Larry in the Land of the Lounge Lizards created quite a stir among computer users», sa medskaperen av Space Quest, Mark Crowe, som også bidro til å lage spillet.

Til og med ledelsen i Sierra was usikker på hvordan spillet kunne bli mottatt og de utga det uten noe publisitet eller reklame. Mange av de største butikkjedene nektet å selge det fordi de syntes innholdet var uakseptabelt. Salget første måneden var derfor lavere enn noen andre spill Sierra hadde gitt ut på flere år. Etter en tid spredte ryktet om spillet seg og på slutten av året var Leisure Suit Larry in the Land of the Lounge Lizards en stor suksess. Software Publishers Association kalte det «Best Fantasy, Role Playing or Adventure Game of 1987», og Sierra solgte over 250000 kopier.

Benton, skaperen av Softporn, er nevnt i rulleteksten til spillet fordi layouten og problemene er de samme som i hans spill.

 Trivia 

 Et bisart, ugrunnet rykte sa at spillerens datamaskin ville få et virus hvis Larry hadde ubeskyttet sex med en av damene i spillet. I virkeligheten fikk Larry en kjønnssykdom av den prostituerte hvis han hadde sex med henne uten kondom, noe som gjør at han dør nesten øyeblikkelig. Et annet rykte sa at hvis man fikk full score startet en formatering av harddisken.
 En hund dukker opp i spillet og urinerer på Larry hvis han står stille for lenge. Denne hunden dukker også opp i oppfølgeren.

 Referanser 

 Eksterne lenker 


Leisure Suit Larry 1
Leisure Suit Larry 1
Leisure Suit Larry 1
Leisure Suit Larry 1
Leisure Suit Larry 1
Leisure Suit Larry 1
Leisure Suit Larry 1
Leisure Suit Larry 1
Kategori:Dataspill utviklet i USA